Skagamenn hafa lokið keppni í annarri deildinni í körfuknattleik eftir tap í undanúrslitum gegn ungu og spræku liði Laugdæla á mánudagskvöld . Þetta kemur fram á ia.is . Jafnræði var með liðunum í fyrri hálfleik og voru Laugdælir yfir 29 - 26 þegar flautað var hálfleiks . Afleit hittni Skagamanna í þriðja leikhluta var þeim dýrkeypt og voru Laugdælir yfir 48 - 37 að honum loknum . Með mikilli elju og góðri hvatningu í fjórða leikhluta tókst Skagamönnum að komast aftur inn í leikinn og náðu að minnka muninn í 64 - 63 þegar um 2 mínútur voru til leiksloka , en þá fór allt í baklás aftur og Laugdælir lönduðu sætum 70 - 63 sigri og þar með rétti til að leika í 1. deild að ári . Skagamenn verða aftur á móti að reyna aftur fyrir sér á næstu leiktíð .